Bilong Wanem Ol Narapela I Lusim Bilip long God
Sapos i gat Wanpela long husat yumi olgeta mas putim bilip, i no gat narapela. Em i God, i no ol narapela man olsem yumi. (If there is one Being in whom all of us should trust, it is no other than God — not our fellow man.) Jeremaia 17:5,7 i tok,
5 BIKPELA i tok olsem, Tok nogut i stap long man husat i putim bilip long man, na mekim samting bilong bodi i kamap han bilong em, na husat bel bilong em i lusim BIKPELA.
7 Blesing i stap long man husat i putim bilip long BIKPELA, na husat hop bilong em i stap long BIKPELA.
Baibel i tok, blesing i stap long man husat bilip na hop bilong em i stap long Bikpela, na tok nogut ken stap antap long man husat bilip bilong em em i givim long narapela man. Klia tru, yumi yusim gut save moa taim yumi putim olgeta bilip bilong yumi long God I Gat Olgeta Strong moa long man. Long wanpela, i no oltaim yu inap putim bilip long narapela man olsem yu, maski sapos dispela man em klostu tru long bel bilong yu o sapos dispela man em nambawan pren tru bilong yu, bikos olsem yu tasol, i gat sampela taim narapela man olsem yu i no strong na em ken kisim bagarap.
Sampela taim, ol man stret husat yu givim ona long ol na yu kaunim ol pren husat yu putim bilip long en, ol tu ol dispela husat husat bai putim yu long han bilong birua. Tru tru, Bikpela Jisas Kraist bin bungim pasin bilong putim long han bilong birua long wanpela husat Em bin kaunim olsem pren, Judas Iskariot.
Olsem rait i stap pinis long Sam 41:9,
Yes, gutpela pren bilong mi yet i bin litimapim lek bilong em yet bilong birua long mi. Mi bin bilip long em na em i bin kaikai sampela long bret bilong mi.
Bikpela Jisas Kraist bin stap wanpela pren husat i gat pasin bilong laikim tru na pasin bilong i no tingim Em Yet, inap long Em bin givim dispela hap bret i bilong Em Yet i go long Judas Iskariot. Tasol maski em olsem, Judas bin putim yet Bikpela long han bilong birua.
Tru dispela samting i save kamap bikos oltaim i gat dispela sans olsem dispela man long husat yu bin putim bilip bilong yu, em bai tanim na birua long yu. Tasol dispela bai no kamap long God. Em bai no inap putim long han bilong birua ol husat i putim bilip bilong ol long Em. Olsem na Baibel i tok “i gat blesing” long ol husat i gat bilip long God bikos Em i inap tru long bilip long en.
Yumi inapt ok olsem ol man husat i no putim bilip long God i no save long Em tru tru. Ol i no save long ol pasin bilong Em. Ol i no save long laik bilong Em. Ol i no save long wanem samting Em i laikim ol bai mekim. Sapos ol save, klia tru ol bai putim bilip long Em na long ol tok bilong Em, na ol bai holimpas yet ol tokaut na ol promis bilong Em, bikos God i stap tru long ol tok bilong Em na Em i save inapim olgeta wan wan promis bilong Em.
Wanpela bilong ol strongpela tok, dispela i karim wantaim em wanpela promis i kam long God bilong strongim tru bilip, em stap long rait long Hibru 13:5, dispela i tok,
Larim pasin bilong yupela i no ken gat pasin mangal. Na yupela i mas tok em inap long wanem kain samting yupela i gat. Long wanem, Em i bin tok, Mi bai i no inap lusim yu, o givim baksait long yu.
Noken toktok agens na mangalim wanem samting ol narapela i gat, tasol God laikim olsem yumi amamas long wanem samting yumi gat. Na taim yumi bihainim wanem samting God laikim olsem yumi mekim, yumi bai pilim inapim bilong promis bilong Em, “Mi bai i no inap lusim yu, o givim baksait long yu.”
Taim God bin tokim yumi olsem yumi noken gat pasin mangal na yumi amamas long wanem samting yumi gat, olsem Em bin skulim yumi olsem noken stil na noken mekim trikpasin tasol hatwok bilong kisim mani long pasin beltru. Dispela stret em wanem samting mi bihainim long laip bilong mi.
Bipo mi bin stat long ministri yet, mi bin wok pinis long kisim mani bilong baim ol nid bilong mi yet na ol nid bilong ol husat stap klostu tru long bel bilong mi. Inap long nau, taim mi go pas pinis long wanpela lotu lain long planti kantri, mi hatwok yet bilong kisim mani long wanpela pasin i beltru na i gat ona. I no olsem ol narapela pritsa, mi no bin mekim tok bilong God wanpela samting bilong baim, na mi no bin yusim lotu wanpela kain bisnis. Mi no save mangalim ol mani samting bilong ol narapela man, na mi no save yusim trikpasin long olgeta samting mi mekim. Em minim olsem, mi stap laip bilong bihainim laik bilong God.
Nau mi gat 74-pela krismas pinis, tasol, mi no tingim wanpela taim long laip bilong mi we mi bin sot o stap hangre, wanpela pruf olsem tru God i no lusim o givim baksait long ol husat i stap yet long ol skul tok bilong Em.
Dispela poin mi traim long poinim em dispela: Em pasin bilong yumi bilong bihainim God, dispela givim sans long pilim Em long ol laip bilong yumi, olsem Em bai no lusim o givim baksait long yumi. Na taim yu pilim dispela, yu bai putim bilip long God moa.
1 Jon 5:14 i tok,
Na dispela em i dispela strongpela bilip yumi gat insait long Em, long, sapos yumi askim wanpela samting bilong bihainim laik bilong Em, Em i harim yumi.
Yumi bilip strong olsem God bai harim yumi sapos yumi askim Em long ol dispela samting i bihainim laik bilong Em. Na Em bai harim yumi sapos yumi inapim ol tok strong bilong God, ol tok helpim bilong Em, na ol skul tok bilong Em. Olsem na, sapos yupela harim ol man i tok olsem ol bin lusim bilip bilong ol long God bikos Em no harim ol prea bilong ol, em minim wanpela samting tasol. Ol stap ol man bilong sakim tok long God.
Tingim oltaim. God i no save lusim ol husat i save bihainim Em, na Em bai no larim ol long lusim bilip bilong ol long Em.
Tok Lukaut: Ol lain bilong tanim tok bilong mipela ol i lukaut na yusim gut tru save bilong ol taim ol i bin tanim dispela blog i go long Tok Pisin. Tasol, ControversyExtraordinary.com i no tok olsem olgeta infomesen ol i bin tanim i no gat asua bikos long sampela ol samting. Taim i gat sampela asua namel long rait i nambawan tru i stap long tok Inglis na rait ol i bin tanim long Tok Pisin, rait i nambawan tru i stap long tok Inglis i winim narapela oltaim.
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn